Nizami Gəncəvinin heykəli (Sankt-Peterburq)

Nizami Gəncəvinin heykəli () — görkəmli Azərbaycan şairi, farsdilli Azərbaycan poeziyasının klassiki Nizami Gəncəvinin Sankt-Peterburq şəhərinin Kamennoostrovski prospektində 25 və 27-ci binalar arasında yerləşən bağçadakı heykəli.

 Tarixi 
Heykəltəraşlıq əsəri Bakıda hazırlanıb və Sankt-Peterburq şəhərinin 300 illiyinə Azərbaycanın hədiyyəsi kimi göndərilib.

Şairin abidəsi azərbaycanlı heykəltaraş, Muxina adına Leninqrad ali sənaye-rəssamlıq məktəbinin məzunu Görüş Babayev tərəfindən hazırlanıb. Postament layihəsinin müəllifi Rusiya Federasiyasının əməkdar rəssamı Feliks Romanovskidir. Postament Peterburqdakı "Heykəltəraşlıq kombinatı" müəssisəsində hazırlanmışdır.

Abidənin açılışında Azərbaycan prezidenti Heydər Əliyev və Rusiya prezidenti Vladimir Putin iştirak ediblər.

 Memarlığı 
Şairin 5 metrlik tunc fiquru şərq üslubunda işlənilib. Nizami tağ altında, oturaq vəziyyətdə, əlində kitab və ənənəvi şərq geyimində təsvir olunub. 150 sm-lik pyedestal səkkizguşəli ulduz formasında düzəldilib. Postament üzərində Azərbaycan dilində "Nizami Gəncəvi" sözləri yazılmışdır.

 İstinadlar 

 Xarici keçidlər 
 – Это Низами говорил, что слово, сказанное от сердца, попадает прямо в сердце, - напомнил Владимир Путин на открытии в Петербурге памятника великому поэту Востока 
 Памятник Низами откроется в Санкт-Петербурге

 Həmçinin bax 
 Nizami Gəncəvinin heykəli
 Nizami Gəncəvi
 Sankt-Peterburq
 Heykəl

Kateqoriya:Nizami Gəncəvinin heykəlləri
Kateqoriya:Sankt-Peterburq abidələri
Kateqoriya:2002-ci ildə yarananlar